Die Here wou vir Moses doodmaak? Hoekom?
Channel: Coert Jordaan - Volle leerstellings
Date: 15/11/2022

Goeie more almal. Ek het hierdie onderstaande boodskap van n man ontvang met die naam Andre. Ek het hom terug geantwoord op die vraag wat gevra is. Die Heilige Gees het vir my toestemming gegee om dit met die publiek te deel, juis omdat daar baie ander is wat ook soos Andre oor dieselfde vraag worstel en dit nie verstaan nie. Geniet die terugvoering en leerstelling saam met my. Aan God kom al die lof en eer toe. Mag die Here julle almal ontvanklik maak vir die saad wat binne julle harte geplant word. Mag die Here julle oortuig deur die Krag van die Heilige Gees. Mag God die saad beskerm; kunsmis en water gooi en die lande in oes as die saad ryp is. Mag die vyand val en mag elke siel vir God se koninkryk gered word. Daar staan geskrywe:

2 PETRUS 3: 9
Die Here stel nie die vervulling van sy belofte uit nie, al dink party mense so. Nee, Hy is geduldig met julle, omdat Hy nie wil hê dat iemand verlore gaan nie: Hy wil hê dat almal hulle moet bekeer.

VRAAG

Goeie more Coert
Ek lees tans deur die boek Eksodus. In Eksodus 4 lees ek dat die Here vir Moses wou doodmaak. Dit alles na God Hom opdrag gegee het om terug te gaan Egipte toe om die Israeliete te bevry van slawe handel en om hulle na die beloofde land te lei. Hoekom sou ons hemelse Vader dit wou doen? Help my met wysheid want ek verstaan dit nie.